CELEX: 62011CA0395
Language: fi
Date: 2012-12-13 00:00:00
Title: Asia C-395/11: Unionin tuomioistuimen tuomio (ensimmäinen jaosto) 13.12.2012 (Bundesfinanzhofin (Saksa) esittämä ennakkoratkaisupyyntö) — BLV Wohn- und Gewerbebau GmbH v. Finanzamt Lüdenscheid (Verotus — Kuudes arvonlisäverodirektiivi — Päätös 2004/290/EY — Jäsenvaltion soveltama poikkeava toimenpide — Lupa — 2 artiklan 1 alakohta — Rakennussuoritusten käsite — Tulkinta — Tavaroiden luovutuksen kuuluminen rakennussuoritusten käsitteen soveltamisalaan — Mahdollisuus soveltaa kyseistä poikkeusta osittain — Rajoitukset)

9.2.2013   
            
            
               FI
            
            
               Euroopan unionin virallinen lehti
            
            
               C 38/8
            
         Unionin tuomioistuimen tuomio (ensimmäinen jaosto) 13.12.2012 (Bundesfinanzhofin (Saksa) esittämä ennakkoratkaisupyyntö) — BLV Wohn- und Gewerbebau GmbH v. Finanzamt Lüdenscheid
   (Asia C-395/11) (1)
   
   (Verotus - Kuudes arvonlisäverodirektiivi - Päätös 2004/290/EY - Jäsenvaltion soveltama poikkeava toimenpide - Lupa - 2 artiklan 1 alakohta - Rakennussuoritusten käsite - Tulkinta - Tavaroiden luovutuksen kuuluminen rakennussuoritusten käsitteen soveltamisalaan - Mahdollisuus soveltaa kyseistä poikkeusta osittain - Rajoitukset)
   2013/C 38/08
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Kantaja: BLV Wohn- und Gewerbebau GmbH
   
      Vastaaja: Finanzamt Lüdenscheid
   
      Oikeudenkäynnin kohde
   
   Ennakkoratkaisupyyntö — Bundesfinanzhof — Luvan antamisesta Saksalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 21 artiklasta poikkeavaa toimenpidettä 30.3.2004 tehdyn neuvoston päätöksen 2004/290/EY (EUVL L 94, s. 59) 2 artiklan 1 alakohdan tulkinta — Luvan saaneen jäsenvaltion oikeus soveltaa kyseistä poikkeusta vain osittain — Mainittuun säännökseen sisältyvä rakennussuoritusten käsite — Tavaroiden luovutuksen kuuluminen mahdollisesti rakennussuoritusten käsitteen soveltamisalaan
   
      Tuomiolauselma
   
   
               1)
            
            
               Luvan antamisesta Saksalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 21 artiklasta poikkeavaa toimenpidettä 30.3.2004 tehdyn neuvoston päätöksen 2004/290/EY 2 artiklan 1 alakohtaa on tulkittava siten, että kyseisessä säännöksessä tarkoitettu rakennussuoritusten käsite käsittää jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY, sellaisena kuin se on muutettuna 20.1.2004 annetulla neuvoston direktiivillä 2004/7/EY, 6 artiklan 1 kohdassa tarkoitetuiksi palvelujen suorituksiksi katsottavien liiketoimien lisäksi myös kyseisen direktiivin 5 artiklan 1 kohdassa tarkoitettuina tavaroiden luovutuksina pidettäviä liiketoimia.
            
         
               2)
            
            
               Päätöstä 2004/290 on tulkittava siten, että Saksan liittotasavalta voi soveltaa kyseisellä päätöksellä myönnettyä lupaa ainoastaan osittain tiettyihin alaryhmiin, kuten yksittäisiin rakennussuoritusten lajeihin, ja tietyille vastaanottajille tehtäviin suorituksiin. Kyseisen jäsenvaltion on näiden alaryhmien muodostamisessa noudatettava verotuksen neutraalisuuden periaatetta ja unionin oikeuden yleisiä periaatteita, kuten suhteellisuusperiaatetta ja oikeusvarmuuden periaatetta. Ennakkoratkaisua pyytäneen tuomioistuimen tehtävänä on tutkia kaikkien merkityksellisten oikeudellisten seikkojen ja tosiseikkojen perusteella, onko tilanne tällainen pääasiassa, ja mahdollisesti toteuttaa tarvittavat toimenpiteet kyseessä olevien säännösten suhteellisuusperiaatteen ja oikeusvarmuuden periaatteen vastaisesta soveltamisesta aiheutuvien vahingollisten seurausten korjaamiseksi.
            
         
      (1)  EUVL C 311, 22.10.2011.